C 125/418
LV
Eiropas Savienības Oficiālais Vēstnesis
5.4.2023.
Trešdiena, 2022. gada 14. septembris
47y)
“energoefektivitāte pirmajā vietā” ir attiecīgs princips, kā tas definēts Regulas (ES) 2018/1999 2. panta 18. punktā;
47z)
“atkrastes atjaunojamo energoresursu hibrīdaktīvs” ir pārvades aktīvs, kas kalpo divējādam mērķim — savienot atkrastes atjaunojamās enerģijas ražošanu un savienot divas vai vairākas tirdzniecības zonas;
47zaa) “centralizētā siltumapgāde un aukstumapgāde uz atjaunojamo energoresursu bāzes” ir ļoti energoefektīva centralizētās siltumapgādes un aukstumapgādes sistēma, kas darbojas tikai un vienīgi ar atjaunojamiem energoresursiem;
47ab) “primārā koksnes biomasa” ir visi apaļkoki, kas nozāģēti vai citādi iegūti un novākti.
Tā ir visa novāktā koksne, proti, viss mežos novāktais daudzums, arī koksne, kas atgūta no dabiski bojāgājušiem un kritušiem kokiem un kas iegūta mežistrādes procesā.
Tā ir visa ar vai bez mizas novāktā koksne, arī apaļkoka, šķeltā, rupji tēstā vai citā veidā novāktā koksne — piemēram, zari, saknes, celmi un uzaugumi, ja tos iegūst —, un rupji sadalīta koksne vai koksne šķēpelēs.
Tā nav koksnes biomasa, kas iegūta, veicot ilgtspējīgus meža ugunsgrēku profilakses pasākumus teritorijās, kur ir liels ugunsgrēku risks, nedz koksnes biomasa, kura iegūta, veicot ceļu satiksmes drošības pasākumus, nedz arī koksnes biomasa, kas iegūta no dabas katastrofās cietušiem mežiem vai kas no mežiem, kuros aktivizējušies kaitēkļi vai slimības, ir iegūta, lai nepieļautu attiecīgo kaitēkļu vai slimību izplatību, tomēr nodrošinot, ka šāda ieguve ir minimāla un ka ir aizsargāta bioloģiskā daudzveidība, kā rezultātā meži kļūst daudzveidīgāki un noturīgāki, un tas tiek darīts, vadoties pēc Komisijas pamatnostādnēm [Gr.
42];
47ac)
“zaļais ūdeņradis” ir ūdeņradis, kas saražots ūdens elektrolīzes procesā (ar atjaunojamo resursu elektroenerģiju darbināmā elektrolīzerī) vai biogāzes riforminga vai biomasas bioķīmiskas pārveides procesā, ja vien ir izpildīti Eiropas Parlamenta un Padomes Direktīvas (ES) 2018/2001 29. pantā noteiktie ilgtspējas kritēriji;
47ad)
“plantācijas mežs” ir stādīts mežs, kas tiek intensīvi apsaimniekots un stādīšanas laikā un audzes brieduma stadijā atbilst šādiem kritērijiem: viena vai divas sugas, viena vecumklase un regulārs attālums starp kokiem.
Tās ir īscirtmeta plantācijas koksnes, šķiedras un enerģijas ieguvei, bet nav meži, kuri stādīti aizsardzībai vai ekosistēmas atjaunošanai, nedz arī stādot vai sējot izveidoti meži, kas audzes brieduma stadijā līdzinās vai nākotnē līdzināsies mežiem, kuri atjaunojas dabiski;
47ae)
“stādīts mežs” ir mežs, ko galvenokārt veido stādīti un/vai ar nolūku iesēti koki, ja vien ir sagaidāms, ka stādīto vai iesēto koku īpatsvars to brieduma stadijā būs vairāk nekā piecdesmit procenti no augošo koku krājas.
Tas ir arī sākotnēji stādīto vai iesēto koku atvasājs; ▌
47af)
“osmozes enerģija” ir enerģija, kas rodas dabiski starp diviem šķidrumiem ar atšķirīgu sāls koncentrāciju, parasti starp saldūdeni un sālsūdeni;
47ag) “sistēmas efektivitāte” nozīmē, ka energosistēma rentabli integrē variablus atjaunojamos energoresursus un nodrošina maksimālu pieprasījuma elastības vērtību, lai optimāli īstenotu pārkārtošanos uz klimatneitralitāti, un sistēmas efektivitāti vērtē pēc tā, kā ir samazinājušās sistēmas investīciju un darbības izmaksas, siltumnīcefekta gāzu emisijas apjoms un fosilā kurināmā izmantošana katras valsts energoresursu struktūrā;
47ah) “atjaunojamo resursu hibrīdelektrostacija” nozīmē, ka ir apvienotas divas vai vairākas atjaunojamo resursu elektroenerģijas ražošanas tehnoloģijas, kurām ir viens tīkla pieslēgums, un ir iespējams veidot arī uzkrāšanas jaudu;
47ai)
“komplekss enerģijas uzkrāšanas projekts” nozīmē, ka projektu veido enerģijas uzkrāšanas iekārta un atjaunojamās enerģijas ražošanas iekārta, kas savienotas aiz viena un tā paša tīkla piekļuves punkta;